Eugeni Alzibar

Eugeni Alzibar Etxeberria (Mosku, Errusia, 1997ko otsailaren 7a) youtuberra, elkarrizketatzailea eta poeta da. Moskun jaioa, hogeita bi hilabete beteta zituela adoptatu zuen familia euskaldun batek, Eugeniren bi anai-arrebekin batera. Tolosan (Gipuzkoa) hazi zen. Aurkezle gisa aritzen da bere YouTubeko kanalean (Eugeniren Txokoa) eta Hamaika Telebistan. Garun-paralisia du, eta horren ondorioz % 95eko desgaitasuna aitortu diote.

 Bizitza 

Eugeni gurpil aulkian dabil, garun-paralisi batek mugatuta. Haurtzaroan ASPACEn egin zituen ikasketak.

Bideozaletasuna txikitatik datorkio, ETB1eko Betizu saiotik.

Kirol Egokituaren Gipuzkoako Federazioan aritu zen, eta bi kirol egin zituen: eslaloma eta boccia, hau da, petanka moduko joko bat, garun paralisia dutenentzat egokitua.

2022ko irailaz geroztik, Gizarte Antropologiako ikasketak egiten ari da Euskal Herriko Unibertsitatearen Donostiako campusean.

 Lanak 
Alzibarrek orain arte egin duen proiekturik nabariena Eugeniren Txokoa da; YouTubeko kanal horretan, kultura eta kirol arloko jendea elkarrizketatzen du Eugeni Alzibarrek. Gainera, kanal horretan bertan, abestien bertsioak abesten ditu, bideoklipak eginda.

Era berean, berak egindako elkarrizketa horiek eugenialzibar.com webgunean argitaratu ditu Eugenik, bere poema ugarirekin batera.

Antzerkian ere ibilia da: Alex Tellok idatzi eta zuzendutako Jendartean bidaide antzezlanean aktore izan zen, 2015ean.


 Bestelakoak 

 Oharrak 

 Erreferentziak 

 Kanpo estekak 
 Eugeni Alzibarren webgunea.
 Eugeniren Txokoa Youtube kanala.
 Twitter kontua.
 Bloga.
 Facebook kontua.

Kategoria:Euskal Herriko youtuberrak
Kategoria:Moskutarrak
Kategoria:Tolosarrak
Kategoria:Euskal Herriko Unibertsitateko ikasleak
Kategoria:Euskal poetak
Kategoria:Gizabanako desgaituak